b'\n_START_ARTICLE_\nNogometno dru\xc5\xa1tvo Beltinci\n_START_SECTION_\nZgodovina\n_START_PARAGRAPH_\nNogometno dru\xc5\xa1tvo Beltinci je bilo ustanovljeno leta 2007, kot naslednik propadlega NK Beltinci. _NEWLINE_V sezoni 2007/2008 je klub za\xc4\x8del nastopati v 2. MNL Murska Sobota (6.liga), kjer je osvojil prvo mesto in se tako povzpel ligo vi\xc5\xa1je. _NEWLINE_V sezoni 2008/2009 so igrali v 1. MNL Murska Sobota in zasedli 9. mesto. V sezoni 2009/10 je ekipa prav tako nastopala v I. MNL in zasedla 8. mesto. _NEWLINE_V sezoni 2010/2011 so prav tako nastopali v 1. MNL Murska Sobota in zasedli kon\xc4\x8dno 2. mesto, kar jih je vodilo v kvalifikacije za PNL. V kvalifikacijah jim je bil dodeljen nasprotnik z MNL Lendava, ekipa iz Velike Polane. Po dveh zmagah v Veliki Polani z 1:5 in doma z 3:0, se je ekipa iz Beltinec s skupnim rezultatom 8:1 uvrstila v Pomursko Nogometno Ligo (PNL)._NEWLINE_V sezoni 2011/2012 so osvojili naslov prvaka v Pomurski nogometni ligi (PNL) in si zagotovili nastopanje v 3.SNL vzhod._NEWLINE_V sezoni 2015/2016 je klub osvojil 1. mesto v ligi in nastopil v kvalifikacijah za 2. Slovensko nogometno ligo. Beltin\xc4\x8dani so se pomerili proti_NEWLINE_klubu NK Brda. Prva tekma v Vipol\xc5\xbeah se je kon\xc4\x8dala z rezultatom ni\xc4\x8d proti ni\xc4\x8d, na povratni tekmi _NEWLINE_v Beltincih, kjer si je tekmo ogledalo pribli\xc5\xbeno 2000 ljubiteljev nogometa pa so Brda premagala doma\xc4\x8do ekipo z rezultatom ena proti dve._NEWLINE_V sezoni 2017/2018 je klub osvojil 1. mesto v 3. ligi vzhod in si s tem izboril kvalifikacije za 2. slovensko ligo proti ekipi NK Bled. Po prvi tekmi v Beltinskem \xc5\xa1portnem parku , ki se je kon\xc4\x8dala z izidom 1:1 so nato varovanci Zlatka Gaborja na Bledu uspeli zmagati z minimalnim izidom 0:1 in se tako veselili napredovanja v vi\xc5\xa1ji rang tekmovanja.'